Ўтганлар ҳақига ўқиладиган дуо » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Ислом » Ўтганлар ҳақига ўқиладиган дуо\nАссалому алайкум! Узур устозлар менинг диндан саводим хали яхши эмас худога шукур якинда намоз укишни бошладим. саволим шундай кайси дуони укиб юрса утган авлод аждодлар учун яхши булади ё сура оятларними.. рахмат номакьул савол берган булсам узур..\n– Ва алайкум ассалом! Қуйидаги оятларни ўқиб юринг. Аллоҳ таоло "Иброҳим" сурасида марҳамат қилади:\nالْحَمْدُ لِلّهِ الَّذِي وَهَبَ لِي عَلَى الْكِبَرِ إِسْمَاعِيلَ وَإِسْحَقَ إِنَّ رَبِّي لَسَمِيعُ الدُّعَاء۝\n39. Кексалик пайтимда менга Исмоил ва Исҳоқни ҳадя этган Аллоҳга ҳамд бўлсин. Албатта, Роббим дуони ўта эшитувчидир.\nМаълумки, Иброҳим алайҳиссалом узоқ вақт фарзанд кўрмаганлар. Тўқсон ёшларида Исмоил алайҳиссалом, сўнгра Исҳоқ алайҳиссалом дунёга келганлар. Кекса кишига фарзанд бериши Аллоҳнинг улуғ неъматидир. Шунинг учун Иброҳим алайҳиссалом ўғиллари Исмоил алайҳиссалом ёрдамида Байтуллоҳни қуриб бўлганларида ҳам бу неъматни ёдга олиб, ўзларига кексалик чоғида фарзанд берган Аллоҳга ҳамду санолар айтмоқдалар. Аллоҳ таолонинг дуоларни қабул этувчи Зот эканини зикр қилмоқдалар:\n«Албатта, Роббим дуони ўта эшитувчидир».\nرَبِّ اجْعَلْنِي مُقِيمَ الصَّلاَةِ وَمِن ذُرِّيَّتِي رَبَّنَا وَتَقَبَّلْ دُعَاء۝\n40. Роббим, мени ва зурриётларимни намозни тўкис адо этадиганлардан қилгин. Роббимиз, дуони қабул этгин.\nИбодат пайтида яна ибодат учун Аллоҳдан ёрдам сўраш ибодатнинг бардавом бўлишида Аллоҳнинг Ўзидан ёрдам сўрашни англатади. Аллоҳнинг дуоларни қабул этувчи Зот эканини зикр қила туриб, яна дуони қабул этишини сўраш бирор тўсиқ бўлиб қолмасин, деган хавфни англатади.\nКеласи оят ила Иброҳим алайҳиссаломнинг дуолари сўнгига етади.\nرَبَّنَا اغْفِرْ لِي وَلِوَالِدَيَّ وَلِلْمُؤْمِنِينَ يَوْمَ يَقُومُ الْحِسَابُ۝\n41. Роббимиз, ҳисоб қилинадиган Кунда мени, ота-онамни ва мўминларни мағфират айлагин». ("Тафсири Ҳилол" китобидан). Валлоҳу аълам!